7. Karpatské bienále grafiky detí a mládeže – medzinárodná súťaž a výstava
Na myšlienke konfrontovať tvorivé výsledky detí a mládeže na medzinárodnej úrovni a v snahe o hlbšie poznávanie špecifík kultúry okolitých krajín, sa vzájomne podieľala poľská strana prostredníctvom Centra kulturalneho v Przemyśli a slovenský partner v úlohe Vihorlatského osvetového strediska v Humennom v roku 2000. Dvojročná periodicita začala o rok neskôr, keď realizátorom 1. ročníka v roku 2001 bolo Poľsko za účasti ukrajinských, slovenských a poľských detí. O dva roky neskôr, v roku 2003, keď bolo hlavným realizátorom Vihorlatské osvetové stredisko v Humennom pribudol maďarský a o ďalšie  dva roky za gescie maďarskej strany aj rumunský partner. 5 krajín prijalo podmienky, že cyklického podujatia sa budú zúčastňovať deti a mladí ľudia od 5 do 20 rokov v 4 súťažných kategóriách. Preferované budú výlučne klasické grafické techniky ( tlače z plochy, výšky a hĺbky ) s cieľom motivácie a rozvíjania remeselných, vzdelávacích a vizuálnych zručností a schopností. A tak, od vzniku námetu, cez jeho výtvarné spracovanie, realizáciu vo zvolenej grafickej technike až po samotnú tlač a adjustáciu, sa podieľa dieťa v priebehu vzniku celého diela, pričom musí prejsť rôznymi realizačnými fázami so špecifickými podmienkami. Organizátori vylúčili počítačovú grafiku, ktorá v konečnom dôsledku je tiež tvorivým prejavom, ale tvorca sa k jeho výsledku dopracuje bez náročného technického zvládnutia a bez možnosti aktívneho vzťahu k vzniku a použitiu tlačovej matrice pre konečný výsledok. Okrem súťaží a výstav, ktoré rotujú vo všetkých partnerských krajinách, organizátori pripravujú medzinárodné tvorivé grafické dielne, na ktorých sa pedagógovia i deti inšpirujú novými postupmi.
Aktuálny ročník KBDaM v kuratele maďarského partnera mal svoju premiéru počas prázdninových mesiacov v Egeri. Po repríze v Humennom, poputuje vo februári 2014 do Ľvova a neskôr do Przemyśla. Rumunská účasť v tomto ročníku absentovala.
Do súťaže bolo celkovo prihlásených 430 grafík z Maďarska, Ukrajiny, Poľska a Slovenska. Našu účasť predstavoval výber 186 prác zo 17 škôl a školských zariadení. 
Medzinárodná porota v zložení 
PaedDr. Miroslav Capovčák, Slovensko (predseda poroty) 
Dr. Helena Piaskowska, Poľsko 
Iryna Midjanets, Ukrajina 
Csilla Gyöngyi, Maďarsko 

Sándor Gál, Maďarsko (tajomník poroty) 
na svojom zasadnutí 24. júna 2013 v Egeri, rozhodli o výstavnom výbere 200 grafík zo zúčastnených krajín a udelení 35 ocenení ( ceny, čestné uznania a národné ceny ). Z tohto počtu Slovensko získalo 19 ocenení a zaradilo sa obsahovou i formálnou kvalitou k najúspešnejšej krajine.
Dôležitejšie ako ocenenia je však poznanie , že obrazové sprostredkovanie prekračuje akékoľvek jazykové bariéry, vedie k dialógu medzi jednotlivými kultúrami a popularizuje tvorivé výsledky mladých, ktorí aj v tejto umeleckej výzve zrejú do cenných osobností. Viacerí z nich zúročujú svoj talent v ďalšom výtvarnom štúdiu a povolaní. Diela detí putujú z krajiny do krajiny, sú nositeľmi odkazu, že umenie je esenciou ľudskej duše, ktorá môže slúžiť k vzájomnému obohacovaniu sa, poznávaniu a úcte k iným kultúram.
Výsledky:

1. Kategória: 5 – 9 rokov

Ceny

Maciej KOS

Dobkowice /Poľsko

Adam MAJDIŠ

Dolný Kubín/Slovensko
Róbert DOLNÍK

Žilina/ Slovensko

Jakub KUBALA

Kežmarok/ Slovensko
Čestné uznania
Jakub SMOROŇ

Stará Ľubovňa /Slovensko

Diana BEŽOVSKÁ
Michalovce /Slovensko
Kristína DŽURBALOVÁ
Humenné /Slovensko

2. Kategória: 9 – 12 rokov

Ceny
Martyna POLANSKA
Przemyśl /Poľsko

Luca HADOBÁS

Eger /Maďarsko

Adrian PORUBEC
Považská Bystrica /Slovensko
Národná cena Slovenska

Kamila SZEWCZYK
Dobkowice /Poľsko

Čestné uznania
Nastija GRYCYNA
Ľvov /Ukrajina

Dominika FEJKOVÁ
Michalovce /Slovensko

Anna BAČIŠINOVÁ
Humenné /Slovensko

Kristína HARHEFKOVÁ
Kežmarok /Slovensko

3. Kategória 13 – 15 rokov

Ceny

Miloslava TUPTOVÁ
Humenné /Slovensko

Michal BRINCKO
Humenné /Slovensko

Edit KOPASZ

Eger /Maďarsko

Emília ZACHAROVÁ
Považská Bystrica /Slovensko

Národná cena Poľska

Jurij LUKASHCHUK
Ľvov /Ukrajina

Čestné uznania

Simona KALETOVÁ
Stará Ľubovňa /Slovensko

Viktória KOLESÁROVÁ
Michalovce /Slovensko
Alexandra PAPAYOVÁ
Humenné /Slovensko

Barbora IRCHOVÁ
Kežmarok /Slovensko

Kinga GAGAT

Przemyśl /Poľsko
4. Kategória 16 – 20 rokov

Ceny

Sylwia CWYNAR
Jaroslaw /Poľsko
Cintia KORIM

Zagyvaszántó /Maďarsko

Stanka CEPKOVÁ
Hlohovec /Slovensko

Národná cena Maďarska
Linda ČERVEŇANSKÁ
Hlohovec/Slovensko

Národná cena Ukrajiny

Alma TÖRÖK

Eger /Maďarsko
Čestné uznania

Renáta KÖLCZE

Eger /Maďarsko

Janusz STYRKOSZ
Przemysĺ /Poľsko
Agnieszka KOPEC
Jaroslaw /Poľsko

Edward TÓTH

Novaj /Maďarsko
Mgr. Mária Mišková, spoluautorka projektu a garant za slovenskú účasť v KBDaM

